კრაკენის ზღვა (ფერები არაზუსტია). რადიოლოკაციური სინთეზირების აპერტურის ფოტოგრაფია
**კრაკენის ზღვა** — სითხის უდიდესი აუზი სატურნის თანამგზავრ ტიტანის ზედაპირზე. 2008 წელს აღმოაჩინა კოსმოსურმა ხომალდმა „კასინიმ"; სახელი ეწოდა ნორვეგიული მითოლოგიის ზღვის მონსტრის, კრაკენის პატივსაცემად.

აღწერა
------

კრაკენის ფართობი 400 000 კმ²-ია და მიჩნეულია სითხის უდიდეს აუზად ტიტანის ჩრდილოეთ პოლარულ რეგიონში. მაქსიმალური სიღრმე სავარაუდოდ 160 მეტრია, 1,5 სმ სიმაღლის თავთხელი კაპილარული ტალღები კი 0,7 მ/წმ სიჩქარით გადაადგილდება. მისი, როგორც ნახშირწყალბადების (ძირითადად თხევადი მეთანი) ზღვის სტატუსი რადარული ფოტოგრაფიის გზით განისაზღვრა. სავარაუდოდ, კრაკენის ზღვა დედამიწის კასპიის ზღვაზე დიდია. 

ზღვაში მდებარეობს კუნძული — მაიდა-ისნულა. შესაძლებელია, რომ კრაკენის ზღვა ჰიდროლოგიურად დაკავშირებული იყოს ტიტანის მეორე უდიდეს ზღვასთან — ლიგეიასთან.

ერთ ადგილას, ზღვა დაახლოებით 17 კმ სიგანემდე ვიწროვდება და გიბრალტარის სრუტის ზომას იღებს; ამ ადგილს კრაკენის ხორხს უწოდებენ და სავარაუდოდ, იქ მნიშვნელოვანი დინებებია. ტიტანის ორბიტული ექსცენტრიულობა შესაძლოა განაპირობებდეს ზღვის 1-მეტრიან მოქცევებს 0,5 მ/წმ სიჩქარით, ასევე მორევებსაც.

სამომავლოდ, NASA-სა და ევროპის კოსმოსური სააგენტოს ერთობლივი, სატურნის სისტემის მისიის ფარგლებში, კრაკენის ზღვაში დაგეგმილია ზონდის დასმა, რომელიც შეისწავლის მის შემადგენლობას, სიღრმესა და მრავალ სხვა მახასიათებელს.

გალერეა
-------

* ტიტანის ჩრდილოეთ პოლარული რეგიონი. რადიოლოკაციური სინთეზირების აპერტურის ფოტო (ზემოთ) გადაფარებულია ხილული სინათლის/ინფრაწითელი სურათზე. სრულად ჩანს კრაკენის ზღვა.ტიტანის ჩრდილოეთ პოლარული რეგიონი. რადიოლოკაციური სინთეზირების აპერტურის ფოტო (ზემოთ) გადაფარებულია ხილული სინათლის/ინფრაწითელი სურათზე. სრულად ჩანს კრაკენის ზღვა.
* რადარული ფოტო, რომელიც ასახავს კრაკენის ზღვის ჩრდილოეთ ნაწილს, მათ შორის კუნძულ მაიდა-ისნულას.რადარული ფოტო, რომელიც ასახავს კრაკენის ზღვის ჩრდილოეთ ნაწილს, მათ შორის კუნძულ მაიდა-ისნულას.
* კრაკენის ზღვის ერთ-ერთი ნაწილის რადარული ფოტო; კარგად ჩანს დანაწევრებული ნაპირი და მრავალი კუნძული.კრაკენის ზღვის ერთ-ერთი ნაწილის რადარული ფოტო; კარგად ჩანს დანაწევრებული ნაპირი და მრავალი კუნძული.
* სინათლის არეკვლა კრაკენის ზღვის რეგიონიდან; გადაღებულია კასინის მიერ, 8 ივლისი, 2009 წ.სინათლის არეკვლა კრაკენის ზღვის რეგიონიდან; გადაღებულია *კასინის* მიერ, 8 ივლისი, 2009 წ.

რესურსები ინტერნეტში
--------------------

ვიკისაწყობში არის გვერდი თემაზე:
***კრაკენის ზღვა***

* Labelled map of Titan's north polar region, based on radar imagery, showing lakes and seas

სქოლიო
------

1. 1 2  Kraken Mare. *Gazetteer of Planetary Nomenclature*. USGS Astrogeology Science Center. ციტირების თარიღი: 2012-03-16.
2. ↑  Titan's Northern Polar Clouds. NASA JPL (March 17, 2011).  დაარქივებულია ორიგინალიდან — 2015-09-06. ციტირების თარიღი: 2016-01-23.
3. ↑  Hand, Eric (December 16, 2014). „Spacecraft spots probable waves on Titan’s seas". Science. ციტირების თარიღი: 2015-01-14.
4. 1 2  Lorenz, R. D. (2014). „The Throat of Kraken : Tidal Dissipation and Mixing Timescales in Titan’s Largest Sea". 45th Lunar and Planetary Science Conference (2014). The Woodlands, Texas. pp. 1476.. წაკითხვის თარიღი: 2014-06-09.
5. ↑  Seldon Fretum. *USGS planetary nomenclature page*. USGS. ციტირების თარიღი: 2015-05-23.
6. ↑  Rincon, P..  (2014-03-18) 'Waves' detected on Titan moon’s lakes. *BBC web site*. BBC.  დაარქივებულია ორიგინალიდან — 2014-05-31. ციტირების თარიღი: 2014-06-09.